Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 16. decembra 2008

Materiál číslo: 275/2008

K bodu: Návrh Štatútu Fondu opráv majetku mestskej časti Bratislava-Petržalka

Predkladá:					Návrh uznesenia:

Marián Miškanin				Miestne zastupiteľstvo mestskej časti Bratislava-
prednosta						Petržalka

					           s ch v a ľ u j e  

Prerokované:	Štatút Fondu opráv majetku mestskej časti 
v miestnej rade				Bratislava-Petržalka
dňa 2.12.2008                                                                                                                        

Spracoval:					
Julián Lukáček				
vedúci fin. oddelenia				

Dôvodová správa

Návrh na tvorbu fondu opráv vychádza z celkovej požiadavky vytvárať mimorozpočtové finančné zdroje zo spravovania bytov a nebytových priestorov v majetku, alebo zverené Mestskej časti Bratislava-Petržalka, v súlade so zákonom NR SR č. 182/1993 o vlastníctve bytov a nebytových priestorov v znení neskorších predpisov.
Návrh na vytvorenie tohto mimorozpočtového zdroja vychádza z požiadavky akumulovať finančné zdroje z prenájmu bytov, nebytových priestorov, garáží a garážových státí a účelovo smerovať ich použitie na obnovu a rekonštrukciu prislúchajúceho bytového a nebytového fondu. V súlade s uvedeným zákonom o vlastníctve bytov a nebytových priestorov sa vlastník rozhodne vytvoriť tento fond opráv, v ktorom akumuluje finančné zdroje a následne použije na akcie väčšieho stavebno rekonštrukčného charakteru. Napríklad na opravu pochôdznych terás nad garážovými státiami, na rekonštrukciu a zateplenie obytných budov na Čapajevovej a Medveďovej ulici a iné.
Na správu bytov a nebytových priestorov zriadila mestská časť samostatnú obchodnú spoločnosť Bytový podnik Petržalka s.r.o. Jeho hlavnou úlohou je správa bytov a nebytov po bývalej príspevkovej organizácií BPP. V súčasnosti spravuje BPP s.r.o. v priamej aj nepriamej správe celkom 3500 bytov, z toho 850 nájomných bytov vo vlastníctve našej mestskej časti vrátane bytov na Čapajevovej ( 52 bytov ) a Medveďovej ulici ( 245 bytov ). Ďalej spravuje nebytové prietory na Haanovej ulici, 174 garáží a 226 garážových státí. 
Prídel do fondu opráv za byty je navrhovaný iba za obytné bloky na Čapajevovej a Medveďovej ulici, kde je spravovaných celkom 297 bytových jednotiek z celkovou výmerou obytnej plochy  9 692 m2. Z finančného pohľadu je prehľad príjmov a výdavkov za byty na Čapajevovej a Medveďovej nasledovný:
-	predpis nájomného mesačne                        316 000,- Sk
-	uhradené nájomné mesačne priem.              258 000,- Sk
-	percento plnenia                                                    81 %
-	príspevok do FO                                            29 198,- Sk                     
Výška príspevku do fondu opráv je navrhovaná v čiastke 0,10 EUR (3,0126 Sk)/m2/mesiac. Výška príspevku je ovplyvnená neplatičmi v uvedených v uvedených bytových domoch, za ktorých mestská časť platí aj neuhradené preddavky za služby a energie, a následným vyhodnotením opatrení na zabezpečenie zvýšených bezpečnostných opatrení v uvedenom objekte. 
Fond opráv za nebytové priestory na Haanovej ulici je navrhovaný vo výške 0,30 EUR ( 9,037 Sk) /m2/ mesiac. Uvedený nebytový priestor je taktiež spravovaný BPP s.r.o. Celkový rozmer nebytových priestorov v prenájme je 4643 m2, z toho v prenájme BPP s.r.o. 1282 m2. Pre rok 2009 sa plánuje výber nájomného za celý objekt vo výške 1 497 tis. Sk. Služby a energie si platia nájomníci priamo správcovi BPP s.r.o. Za tieto priestory bude mestská časť prispievať do fondu opráv ročne vo výške 504 tis. Sk. Pri prenájme Haanovej nie sú žiadny neplatiči.
Príspevok do fondu opráv za garážové státia je navrhovaný vo výške 3,00 EUR (90,38 Sk) za jedno garážové miesto mesačne. Pri počte 226 garážových státí je ročný príspevok do fondu opráv 245 tis. Sk. Pre porovnanie uvádzam, že celkový príjem z nájomného predstavuje ročne čiastku 3 500 tis. Sk. Ostatné výdavky na zabezpečenie správy , energie a drobné opravy predstavujú ročne 665 tis. Sk..
Garáže ako jediné sú priamo spravované mestskou časťou. To znamená, že všetky činnosti spojené s prenájmom, odovzdaním a prevzatím od nájomcov vykonáva mestská časť. Pri garážach nie sú žiadne ďalšie výdavky a príjem z prenájmu ročne je vo výške 3 500 tis. Sk. Navrhovaný príspevok do fondu opráv je vo výške 5,00 EUR ( 150,63 Sk )mesačne za jednu garáž, to znamená celkovom počte garáží 174 ročný objem príspevku do fondu opráv vo výške 315 tis. Sk..
Celkový súhrn predpokladaných príjmov z nájomného a príspevkov do fondu opráv v ročnom prepočte je nasledovný:
                                   
                                     nájomné uhradené                      príspevok do fondu opráv
-	byty                              3 096 tis. Sk                                        338 tis. Sk
-	Haanova                       1 497 tis. Sk                                        504 tis. Sk 
-	garážové státia             3 500 tis. Sk                                        245 tis. Sk
-	garáže                          3 500 tis. Sk                                         315  tis. Sk
Celkom                            11 593 tis. Sk                                      1 402  tis. Sk         
Všetky príspevky do fondu opráv sa budú viesť na osobitnom účte v členení podľa jednotlivých druhov nehnuteľností. Tento účet bude spravovať v mene vlastníka t.j. mestskej časti správca Bytový podnik Petržalka s.r.o. O ich použití bude rozhodovať v súlade so štatútom miestne zastupiteľstvo v rámci schvaľovania ročných rozpočtov.  Finančné prostriedky sa môžu v súlade so štatútom a zákonom o rozpočtových pravidlách územnej samosprávy použiť na pokrytie požiadaviek na rekonštrukciu a obnovu bytového fondu a nebytových priestorov v majetku alebo správe našej mestskej časti.

N á v r h
Štatút
Fondu opráv majetku mestskej časti Bratislava – Petržalka

§ 1
Zriadenie fondu a jeho účelové určenie

V súlade s § 15 zákona č. 583/2004 Z. z. o rozpočtových pravidlách územnej samosprávy v znení neskorších predpisov a uznesením Miestneho zastupiteľstva mestskej časti Bratislava-Petržalka (ďalej len „miestne zastupiteľstvo“) č. .... zo dňa .......... sa zriaďuje  účelový mimorozpočtový peňažný fond určený na rekonštrukcie a modernizáciu nehnuteľného majetku v majetku, alebo zverené do správy mestskej časti. 

§ 2
Správa fondu

Správu fondu vykonáva správca bytových a nebytových priestorov na základe pokynov starostu v súlade s uzneseniami miestneho zastupiteľstva a týmto štatútom. 

§ 3
Tvorba fondu

1. Fond sa tvorí z týchto prostriedkov :
a)	mesačné poplatky z nájomného za byty na Medveďovej ulici 21 a Čapajevovej ulici 3 v zmysle § 4 bod. 1.a)
b)	mesačné poplatky z nájomného za nebytové priestory na Haanovej ulici v zmysle § 4 bod. 1.b) 
c)	mesačné poplatky z nájomného za garáže v zmysle § 4 bod 1.c)
d)	mesačné poplatky z nájomného za garážové státia v zmysle §4 bod 1.d/
e)	účelové dary a iné príspevky od fyzických a právnických osôb,
f)	príspevok z rozpočtu mestskej časti,
g)	prebytok rozpočtu mestskej časti za uplynulý rozpočtový rok,
h)	zostatok fondu z minulého rozpočtového roku,
i)	iné príjmy.
2.	Prostriedky fondu sa vedú na osobitnom účte a evidujú sa osobitne podľa jednotlivých druhov nehnuteľného majetku. Tento účet na základe pokynov obhospodaruje správca uvedených nehnuteľností. O stave účtu informuje správca miestny úrad pravidelne štvrťročne a finančné oddelenie poslancov pri prerokovaní návrhu rozpočtu a záverečného účtu mestskej časti. 

§ 4
Príjmy fondu opráv z nájomného

1. Výška príspevku do Fondu opráv sa tvorí nasledovne:
a)	za byty je výška príspevku 0,10 EUR/m2/mesiac
b)	za nebytové priestory je výška príspevku 0,30 EUR/m2/mesiac
c)	za garáže je výška príspevku stanovená 5,- EUR / mesiac/ garáž
d)	za garážové státia je výška príspevku 3,- EUR / mesiac/ garážové státie.  

§ 5
Použitie prostriedkov fondu

Prostriedky fondu možno použiť iba na financovanie rekonštrukcie a obnovy bytového fondu, nebytových priestorov, garáží, garážových státí a príslušenstva v rámci schváleného rozpočtu.  

§ 6
Účinnosť

 Tento štatút nadobúda účinnosť 1. januára 2009. 

     Milan Ftáčnik
          starosta